निरीक्षण भवन में ~29.30 लाख की लागत से बन रहे हैं दो समारोह स्थल
धनबाद|जिला परिषदअपनी आय बढ़ाने के लिए संसाधन में बढ़ोतरी कर रही है। जिला परिषद के निरीक्षण भवन की खाली पड़ी जमीन पर दो मॉडर्न समारोह स्थल का निर्माण हो रहा है। समारोह स्थल के निर्माण पर जिला परिषद का 29 लाख 50 हजार रुपए की खर्च आएगा। समारोह स्थल में स्टेज, शेड, किचन शेड और एसी कमरे होंगे। एक समारोह स्थल पर 14.75 लाख रुपए खर्च होंगे। निर्माण की जिम्मेवारी निविदा के जरिए दो ठेकेदारों को सौंपी गई है। जिला परिषद के मुख्य कार्यपालक पदाधिकारी अशोक कु़मार सिंह के मुताबिक डेढ़ महीने में इस मॉडर्न समारोह स्थल को तैयार कर लिया जाएगा। यहां हम बाजार में मिलने वाले समारोह स्थल से अधिक सुविधा देंगे। बाजार की अपेक्षा किराया 30 फीसदी कम होगा। जिला परिषद प्रबंधन के मुताबिक शहर के सामाजिक संगठनों को जिला परिषद का समारोह स्थल आधी दरों पर दिया जाएगा। उनको इसके लिए किसी की सिफारिश करने की आवश्यकता नहीं होगी। जिला परिषद ऐसा प्रावधान ही ला रही है कि उन्हें सस्ती दर पर समारोह स्थल उपलब्ध करा दिया जाएगा।
hin_Deva hin_Deva